ენ მილერი
ჯონი ლუსილ კოლიერი (ინგლ. Johnnie Lucille Collier) ცნობილი როგორც ენ მილერი (ინგლ. Ann Miller დ. 12 აპრილი, 1923, ჩირენო, ტეხასი, აშშ — გ. 22 იანვარი, 2004) — ამერიკელი მოცეკვავე, მომღერალი და მსახიობი. იგი ყველაზე მეტად ახსოვთ 1940 – იანი და 1950 – იანი წლების ჰოლივუდის კლასიკურ კინო მიუზიკლებში მოღვაწეობით. მის ადრეულ ნამუშევრებში შედიოდა როლები ფრენკ კაპრას ფილმებში „You Can't Take It with You (1938) და Marx bros. ფილმში „ოთახის მომსახურება“ (1938). მოგვიანებით მან ითამაშა ფილმში კლასიკურ მიუზიკლში ჩარლზ უოლტერსის Easter Parade (1948), სტენლი დონენის ფილმებში "On The Town" (1949) და ჯორჯ სიდნეის "Kiss Me Kate" (1953). მისი ბოლო კინოროლი იყო დევიდ ლინჩის ფილმში "Mulholland Drive" (2001).